མཁྱེན་ལྡན་གཅན་བཟོད་རྒྱམ་དང་རྟུལ་ཕོད་གཉིས་ཀྱིས་ཟིན་བྲིས་འདིར་གཟིགས་ཏེ་གདེང་འཇོག་གནང་བར་ཐུགས་རྗེ་ཆེ་ཞུ།རྒྱ་གར་གྱི་མཁས་དབང་སར་ཝེ་པལ་ལི།རཱདྷ་ཀི་རི་ཤེ་ནན་ཞེས་པ་འདིའི་མཁྱེན་ཡོན་དང་འབྲི་རྩལ་ནི་དངོས་གནས་ཧང་སངས་དགོས་པ་ཞིག་འདུགསྔོན་མ་ཕྲན་ལ་ལས་རོགས་རྣམ་རྒྱལ་རྡོ་རྗེ་ཞུ་བ།དབྱིན་སྐད་ཀྱི་གནས་ཚད་ཧ་ཅང་ལེགས་པ།ལྟ་གྲུབ་ཀྱི་རྣམ་གཞག་འདྲ་མིན་ལ་རྒྱུས་ཆེ་བ་ཞིག་ཡོད།ཁོང་གིས་རྒྱུན་དུ་ལས་ཞོར་ལ་མཁས་དབང་འདིའི་དེབ་ཀློག་གི་རེད་ལ།ལྟ་གྲུབ་ཀྱི་རྣམ་གཞག་སྟོན་པ་ལ།མཁས་དབང་འདིའི་གོང་ལ་མི་འདུག་ཟེར་གྱི་རེད།ཕྱིས་སུ་ངའི་ལས་རོགས་དེ་ཨ་རིར་ལྟ་གྲུབ་ཀྱི་རྣམ་གཞག་སྦྱོང་ཆེད་ཡིག་ཚད་བཏང་བ་རེད།ཡིག་རྒྱུགས་ཀྱང་འཕྲོད་པ་རེད།འོན་ཀྱང་མི་མང་པོས།ལྟ་གྲུབ་སྦྱང་ནས་ཆོ་ག་རེ་ཡོད་རེད།དེ་ལས་གློག་ཀླད་སྦྱོང་དགོས་སོགས་བཤད་པ་མ་ཟད།གོང་རིམ་ནས་ཀྱང་ངོས་འཛིན་དེ་འདྲ་ཞིག་གནང་བར་བརྟེན།མཐར་ཁོང་གི་སློབ་ཚན་འགྱུར་བ་བཏང་བ་རེད།ལས་རོགས་ཁོང་ལྟ་གྲུབ་འདྲ་མིན་བཀླགས་པར་བརྟེན་ནས།གཙང་བཙོག་དང་བཟང་ངན་མི་བརྩི་བ་དང་གཞན་ངོ་ལ་མི་བསྟུན་པ་སོགས་ཀྱི་སྤྱོད་པ་འཇགས་ཡོད་ཅིང་།དེ་འདྲའི་ཐོག་ནས་གངས་སྐྱིད་ཀྱི་མི་མང་པོས་ཁོང་སེམས་ཐང་ཐང་མེད་པ་ལྟ་བུར་བརྩི་བའང་བྱུང་ཡོད།གང་ལྟར་ཁོང་གི་ས་ནས་ངས་མཁས་དབང་འདིས་མཛད་པའི་དཔེ་དེབ་ཁ་ཤས་མཇལ་མྱོང་།དངོས་གནས་འཛམ་གླིང་ལ་གྲགས་པའི་མཁས་དབང་ཟེར་ན་འདི་འདྲ་ཞིག་ལོས་ཡིན་དགོས་བསམ་པ་ཞིག་འདུགད་འབྲེལ་མེད་མང་པོ་ཞིག་འབྲི་བར་ཐལ་སོང་།